C 125/450
LT
Europos Sąjungos oficialusis leidinys
2023 4 5
2022 m. rugsėjo 14 d., trečiadienis
b) 3 dalis papildoma šia pastraipa: „Rengdama pirmoje pastraipoje nurodytą pasiūlymą dėl teisėkūros procedūra priimamo akto, Komisija atsižvelgia į: a) pagal Reglamento (EB) Nr. 401/2009 10a straipsnį įsteigtos Europos mokslo patariamosios tarybos klimato kaitos klausimais patarimus; b) prognozuojamą orientacinį Sąjungos šiltnamio efektą sukeliančių dujų biudžetą, kaip nustatyta Reglamento (ES) 2021/1119 4 straipsnio 4 dalyje; c) integruotus nacionalinius energetikos ir klimato srities veiksmų planus, pagal Reglamento (ES) 2018/1999 14 straipsnio 2 dalį valstybių narių pateiktus ne vėliau kaip 2024 m. birželio 30 d.; d) patirtį, įgytą įgyvendinant šią direktyvą, įskaitant jos tvarumo ir išmetamųjų šiltnamio efektą sukeliančių dujų kiekio sumažėjimo kriterijus, taip pat e) atsinaujinančiųjų išteklių energijos technologijų plėtrą.“; c) įterpiama ši pastraipa: „4a.
Ne vėliau kaip ... [praėjus dvejiems metams nuo šios iš dalies keičiančios direktyvos įsigaliojimo] Komisija peržiūri šios direktyvos įgyvendinimą ir paskelbia ataskaitą, kurioje išdėsto savo peržiūros išvadas.
Atliekant peržiūrą visų pirma nagrinėjami šie aspektai: a) išorinis atsinaujinančiųjų išteklių energijos naudojimo poveikis ir jo poveikis aplinkai; b) įgyvendinant šią direktyvą teikiama socialinė ir ekonominė nauda; c) susijusių atsinaujinančiųjų išteklių energijos iniciatyvų pagal „RepowerEU“ įgyvendinimo padėtis; d) tai, ar padidėjusi transporto, pramonės, pastatų, šildymo ir vėsinimo sektorių bei atsinaujinančiųjų išteklių nebiologinės kilmės kuro gamybos elektros energijos paklausa patenkinama lygiaverčiais atsinaujinančiosios energijos gamybos pajėgumų kiekiais; (e) kuro, gauto iš pirminės medienos biomasės, kaip apibrėžta šios direktyvos 2 straipsnyje, dalies laipsniškas mažinimas iki 2030 m., siekiant jį įskaičiuoti į 3 straipsnio 1 dalyje nurodytus atsinaujinančiųjų išteklių energijos tikslus, remiantis Komisijos atliktu poveikio vertinimu.
Ši laipsniško mažinimo apžvalga paskelbiama ne vėliau kaip ... [3 metai po šios iš dalies keičiančios direktyvos perkėlimo į nacionalinę teisę].
[48 pakeit.] Komisija ir valstybių narių kompetentingos institucijos nuolat pritaiko geriausios administravimo praktikos administracines procedūras ir imasi visų kitų priemonių, kad supaprastintų šios direktyvos įgyvendinimą ir kuo labiau sumažintų susijusiems subjektams ir paveiktiems sektoriams tenkančias reikalavimų laikymosi išlaidas.“; 23)
35 straipsnis iš dalies keičiamas taip: a) 2 dalis pakeičiama taip: „Įgaliojimai priimti deleguotuosius aktus, nurodytus 8 straipsnio 3 dalies antroje pastraipoje, 29a straipsnio 3 dalyje, 26 straipsnio 2 dalies ketvirtoje pastraipoje, 26 straipsnio 2 dalies penktoje pastraipoje, 27 straipsnio 1 dalies antroje pastraipoje, 27 straipsnio 3 dalies ketvirtoje pastraipoje, 28 straipsnio 5 dalyje, 28 straipsnio 6 dalies antroje pastraipoje, 31 straipsnio 5 dalies antroje pastraipoje ir 31a straipsnio 2 dalies antroje pastraipoje, Komisijai suteikiami penkerių metų laikotarpiui nuo [šios iš dalies keičiančios direktyvos įsigaliojimo].
Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą.
Deleguotieji įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.“;